CELEX: 32013R0641
Language: da
Date: 2013-06-24 00:00:00
Title: Kommissionens gennemførelsesforordning (EU) nr. 641/2013 af 24. juni 2013 om tarifering af varer i den kombinerede nomenklatur

5.7.2013   
            
            
               DA
            
            
               Den Europæiske Unions Tidende
            
            
               L 186/1
            
         
      KOMMISSIONENS GENNEMFØRELSESFORORDNING (EU) Nr. 641/2013
   af 24. juni 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur i den i kolonne 2 i tabellen nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juni 2013.
      
         
            På Kommissionens vegne For formanden
         
         Algirdas ŠEMETA
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et sæt til detailsalg, et såkaldt "pejsesæt", bestående af:
                              
                                          —
                                       
                                       
                                          et stativ af støbejern, der er beregnet til at stå på gulvet,
                                       
                                    
                                          —
                                       
                                       
                                          en ildrager,
                                       
                                    
                                          —
                                       
                                       
                                          en skovl,
                                       
                                    
                                          —
                                       
                                       
                                          en tang.
                                       
                                    Sættet er konstrueret til at håndtere kul, brændeknuder og aske ved en pejs.
                           
                        
               
                  8205 51 00
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, samt teksten til KN-kode 8205 og 8205 51 00.
                  Delene betragtes som varer i et sæt til detailsalg i overensstemmelse med almindelig tariferingsbestemmelse 3 b), da de udbydes til detailsalg samlet for at imødekomme et særligt behov eller udføre en bestemt aktivitet i forbindelse med anvendelsen af en pejs.
                  Sættets væsentligste karakter bestemmes af håndværktøjet henhørende under pos. 8205 (en ildrager, en skovl og en tang), da disse anvendes ved en pejs; stativet anvendes alene til at hænge værktøjet på. Sættet skal derfor tariferes efter håndværktøjet.
                  Sættet skal derfor tariferes under KN-kode 8205 51 00 som håndværktøjer til husholdningsbrug.
               
            
                  
                              2.
                           
                           
                              Et sæt til detailsalg, et såkaldt "pejsesæt", bestående af:
                              
                                          —
                                       
                                       
                                          et stativ af rustfrit stål, der er beregnet til at stå på gulvet,
                                       
                                    
                                          —
                                       
                                       
                                          en ildrager,
                                       
                                    
                                          —
                                       
                                       
                                          en skovl,
                                       
                                    
                                          —
                                       
                                       
                                          en kost,
                                       
                                    
                                          —
                                       
                                       
                                          en tang.
                                       
                                    Sættet er konstrueret til at håndtere kul, brændeknuder og aske ved en pejs.
                           
                        
               
                  8205 51 00
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 8205 og 8205 51 00.
                  Delene betragtes som varer i et sæt til detailsalg i overensstemmelse med almindelig tariferingsbestemmelse 3 b), da de udbydes til detailsalg samlet for at imødekomme et særligt behov eller udføre en bestemt aktivitet i forbindelse med anvendelsen af en pejs.
                  Sættets væsentligste karakter bestemmes af håndværktøjet henhørende under pos. 8205 (en ildrager, en skovl og en tang), da disse anvendes ved en pejs; stativet anvendes alene til at hænge værktøjet på, og håndværktøjerne udgør et flertal i forhold til én kost Sættet skal derfor tariferes efter håndværktøjet.
                  Sættet skal derfor tariferes under KN-kode 8205 51 00 som håndværktøjer til husholdningsbrug.
               
            
                  
                      (1) Se billedet.
               
               
                   
               
               
                   
               
            
         
      
         (1)  Billedet er kun vejledende.